Rait Killandi

Rait Killandi (sündinud 12. märtsil 1967) on Eesti tippjuht, reklaami- ja meediategelane ning Eesti Merepäästeühingu juhatuse esimees.

Killandi hakkas vabatahtliku päästetööga tegelema 2001. aastal Kaberneemes. Päästeliidu nõukogu esimehena töötas ta aastatel 2010–2022 selle nimel, et vabatahtlikke päästekomandosid moodustataks asulates, kust kutseliste päästekomandodeni jääb enam kui 15 minutit sõiduaega."Killandi: vabatahtlikke päästjaid peaks olema neli korda rohkem". Harju Elu, 20.04.2017.

Killandi on olnud Eesti Televisiooni ärijuht ja juhatuse liige, telekanalite TV1 ja CITV tegevjuht ning AS Eesti Meedia telekanalite Kanal 2, Kanal 11, Kanal 12 ja MyHits juht.

Tunnustus
 2017 Harjumaa teenetemärk 
 2019 Eesti Punase Risti IV klassi teenetemärk

Isiklikku
Pärast 20-aastast kooselu abiellus ta 2016. aastal Karmel Eikneriga, neil on ühised lapsed Karl Elmar ja Karoliina Josefiine. Rait Killandil on eelmisest abielust lapsed Henry ja Helen."Astusid abiellu: Pärast 20aastast kooselu otsustasid Karmel ja Rait pereringis abielu sõlmida". Õhtuleht, 24.05.2016.

 Viited 

Välislingid
 "Rait Killandi: vabatahtlikud on tulekahjude ennetamiseks teinud palju kogukondlikku tööd" – videolõik Eesti Televisiooni saatest "Terevisioon", ERR Uudised, 2. aprill 2015

Kategooria:Eesti ärijuhid
Kategooria:Eesti Punase Risti IV klassi teenetemärgi kavalerid
Kategooria:Sündinud 1967